armvectores/hy_wikipedia_2023 huggingface dataset:
Կապանի պղնձի հանքավայր

Կապանի պղնձի հանքավայր, հանքավայր Հայաստանի Սյունիքի մարզում, Ողջի գետի ավազանում, Կապան քաղաքից 3-4 կմ հյուսիս։ Հայաստանի պղնձի հիմնական հանքավայրերից է։


== Բնութագիր ==
Տարածքը ավելի քան 25 կմ² է։ Հայտնի է հնագույն ժամանակներից, շահագործվում է 1846 թվականից։ Միջին ջերմաստիճանի ջրաջերմային հանքավայր է՝ կապված միջին յուրայի հրաբխային գործունեության հետ։ Հանքայնացումը պլագիոկլազային և քվարցային պորֆիրիտների մեջ է՝ ներկայացված երակներով (ավելի քան 500 արդյունաբերական նշանակության հանքային երակ) և երակիկացանավոր գոտիներով։ 	
Արդյունաբերական նշանակության հանքանյութերի հիմնական պաշարները կապված են երակիկացանավոր հանքայնացման հետ, որն ըստ խորության փոխարկվում է երակային հանքայնացման։ Երակիկացանավոր մարմինները ոսպնյակաձև են և մերձլայնական ուղղությամբ ձգվում են 400-500 մ։ Ըստ խորության՝ դրանք հետամտվում են մինչև 500 մ հաստության՝ 10-20 մ։ Երակների միջին հաստությունը 0, 2-0, 5 մ է, ըստ տարածման՝ հետամտվում են 100-150, երբեմն՝ 300-350 մ, ըստ անկման՝ 200-250 մ։ Հանքանյութը կազմված է հիմնականում խալկոպիրիտ, քիչ քանակությամբ՝ բոռնիտ, խալկոզին, գալենիտ, սֆալերիտ, քվարց, կալցիտ, անհիդրիտ, գիպս և այլ միներալներից։ Պղնձի պարունակությունը 1, 54, 6% է։ Կան նաև ոսկի (մինչև 0, 3 գ/տ) և արծաթ (մինչև 24 գ/տ)։ Հանքադաշտը տեկտոնական խախտումներով բաժանված է բեկորների, որոնց շարժման տատանումները հասնում են 100-300 մ խորքում՝ տասնյակ մետրերի։ Կապանի պղնձի հանքավայրի հիմքի վրա գործում է Կապանի հանքահարստացուցիչ ֆաբրիկան։
Գմբեթ (լեռնագագաթ, Կարճաղբյուր գյուղ)

Անվան այլ կիրառումների համար տե՛ս՝ Գմբեթ (այլ կիրառումներ)Գմբեթ, Կյումբետ, Քյումբեթ, լեռնագագաթ Հայաստանի Գեղարքունիքի մարզում, Վարդենիսի լեռների հյուսիսային լանջերի արևելյան մասում, Սևանա լճի արևելյան ափի մոտ, Կարճաղբյուր գյուղի մոտ, Մաքենիս գյուղից 4 կմ հարավ-արևմուտք։ Բարձրություն 2557 մ։


== Ծանոթագրություններ ==
Իհլենի հայտարարություն

Իհլենի հայտարարությունը հայտարարություն է կատարված 1919 թ․ հուլիսի 22-ին Նորվեգիայի արտաքին գործերի նախարար Նիլս Կլաուս Իհլենի կողմից Գրենլանդիայի նկատմամբ Դանիայի սուվերեն տիրապետության վերաբերյալ, որում Իհլենը բանավոր հայտնել է Դանիայի նախարարին, որ "․․․արքայական [դանիական] կառավարության պլանները ամբողջ Գրենլանդիայի նկատմամբ Դանիայի սուվերենության վերաբերյալ ․․․ խոչընդոտների չեն հանդիպի Նորվեգիայի կողմից"։ Հայտարարությունը խնդրո առարկա դարձավ, երբ հարց բարձրացվեց, թե արդյոք այն պարտադիր ուժ ունի Նորվեգիայի համար։ Հարցն այնուհետև քննվեց Միջազգային Մշտական Դատարանում որպես Արևելյան Գրենլանդիայի Գործ 1933-ին։


== Հայտարարությունը ==

Հանդիպմանը Դանիան համաձայնել է չառարկել Շպիցբերգենի նկատմամբ Նորվեգիայի որևէ հավակնության, որը կարող է լինել սպասվող խաղաղության կոնֆերանսին, եթե Նորվեգիան չընդդիմանա դանիական հավակնություններին ամբողջ Գրենլանդիայի վերաբերյալ։ Այն տեղի է ունեցել 1919 թ․ հուլիսի 4-ին։ Այդ ժամանակ Նորվեգիան օկուպացրել էր Արևելյան Գրենլանդիայի որոշ հատվածներ։
Ի պատասխան, Իհլենը 1919թ․ հուլիսի 22-ին հայտարարություն արեց, որ "․․․արքայական [դանիական] կառավարության պլանները ամբողջ Գրենլանդիայի նկատմամբ Դանիայի սուվերենության վերաբերյալ ․․․ խոչընդոտների չեն հանդիպի Նորվեգիայի կողմից"։


== Արևելյան Գրենլանդիայի Գործը ==
Այնուամենայնիվ, Նորվեգիան շարունակում էր օկուպացնել Արևելյան Գրենլանդիան մինչև 1930-ականները։ Դա հանգեցրեց, նրան, որ 1933-ին Դանիան և Նորվեգիան այս գործը տարան Միջազգային Մշտական Դատարան։ 
Հաագայի միջազգային դատարանը վիճելի տարածքը շնորհեց Դանիային։ Դատարանը հայտարարեց, որ Իհլենի հայտարարությունն իրենից ներկայացրել է հստակ և ոչ պայմանական խոստում։ Որոշումն ընդունվեց երկու երկրների կողմից էլ։
Կորգովա

Կորգովա (ռուս.՝ Коргова), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սեֆտրա գետի ձախ ափին՝ 12 կմ հեռավորության վրա։ Գետի երկարությունը 2 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000027289
Հիդրոլոգիական ուսումնասիրությունների կոդը - 103002728
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(4499) Դևիդալեն

(4499) Դևիդալեն (անգլ.՝ Davidallen), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 4-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,176942 ա. մ., առավելագույնը մոտենում է 2,6645 ա. մ. հեռավորության վրա և հեռանում 3,6894 ա. մ.։ Արեգակի շուրջ մեկ ամբողջական պտույտ է կատարում 2068,29 երկրային օրվա ընթացքում, իր ուղեծրով շարժվելով միջինում 0,174056 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4499) Դևիդալեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարաջանո

Բարաջանո (իտալերեն՝ Baragiano), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 2752 մարդ, բնակչության խտությունը կազմում է 95 մարդ/կմ²։ Զբաղեցնում է 29 կմ² տարածք։ Փոստային ինդեքսն է՝ 85050։ Հեռախոսային կոդը՝ 0971։
Սան Ռոկոն համարվում է բնակավայրի հովանավորը։ Տոնը նշվում է ամեն տարի օգոստոսի 16-ին։


== Արտաքին հղումներ ==
Քաղաքի պաշտոնական կայք (իտալ.)


== Ծանոթագրություններ ==
Արդեչ (այլ կիրառումներ)

Արդեչ, կարող է վերաբերել՝

Արդեչ - գետակ Վայոց ձորի մարզում, Արփա գետի ձախ օժանդակը
Արդեչ - լեռնագագաթ Վայոց ձորի մարզում, Վայքի լեռների ճյուղավորություններում
Հպարտություն և նախապաշարմունք և զոմբիները

«Հպարտություն և նախապաշարմունք և զոմբիները» (անգլ. Pride and Prejudice and Zombies), սարսափ ֆիլմի տարրերով կատակերգային մելոդրամային մարտաֆիլմ, Սեթ Գրեմ - Սմիթի համանուն վեպի հիման վրա, որն իր հերթին ծաղրերգություն է Ջեյն Օսթինի «Հպարտություն և նախապաշարմունք» վեպի վրա։ Ռեժիսորը և սցենարի հեղինակը Բյոր Սթիրսն է։ Գլխավոր դերերը կատարել են Լիլի Ջեյմսը, Սեմ Ռայլին, Ջեք Հյուսթոնը, Բելլա Հիթկոթը, Դուգլաս Բուտը, Մեթ Սմիթը, Չարլզ Դենսը և Լինա Հիդին։ Պրեմիերան կայացել է 2016 թվականի փետրվարի 5-ին։


== Սյուժե ==
Գլխավոր կերպարներն են եռանդուն հերոսուհի Էլիզաբեթ Բեննեթը՝ մարտական արվեստների և զենքի վարպետ, բարեկազմ պարոն Դարսին՝  դաժան զոմբիների սպանող և նախապաշարմունքային բարձր խավի մարմնավորողը։ Երբ զոմբի համաճարակն ուժեղանում է, նրանք ստիպված են լինում անցնել իրենց հպարտության գլխով և միավորվել արյունով թաթախված կռվի դաշտում, որպեսզի հաղթեն չարքերին։


== Դերերում ==


== Ստեղծում ==
Առաջին անգամ նախագծի մասին հայտարարվել է 2009 թվականի դեկտեմբերի 10-ին, երբ հայտնի է դարձել, որ Նատալի Փորտմանը կխաղա Էլիզաբեթ Բեննեթի դերը և կպրոդյուսավորի ֆիլմը, իսկ Lionsgate - ը կֆինանսավորի և կզբաղվի ֆիլմի տարածմամբ։ 2009 թվականին դեկտեմբերի 14-ին Դևիդ Ռասսելը հայտարարվել է որպես ֆիլմի սցենարիստ և ռեժիսոր։ 2010 թվականի հոկտեմբերի 5-ին Ռասսելը լքեց ֆիլմի արտադրությունը։ Հետագայում նա ասել է, որ իր և Lionsgate - ի միջև տարաձայնություններ են տեղի ունեցել կապված բյուջեի հետ. նա  հույսը դրել է 40- ից 50 միլիոն դոլլարի վրա, բայց ստուդիան համաձայնվել է տրամադրել միայն 25-ից 28 միլիոն։ 2010 թվականի հոկտեմբերի 6 - ին Փորթմանը հրաժարվել է Էլիզաբեթ Բեննեթի դերից, սակայն մնացել է պրոդյուսերի դերում։ Ռասսելի հեռանալուց հետո՝ 2010 թվականի նոյեմբերին վարձվեց Մայք Ուայթը։ 2010 թվականի հունվարի 19 - ին հայտարարվեց, որ Ուայթը լքեց ֆիլմը նկարահանման գրաֆիկներում կոնֆլիկտի պատճառով։  2011 թվականի փետրվարին Քրեյգ Գիլլեսփին զբաղեցրեց ռեժիսորի պաշտոնը։ Նույն թվականին մայիսին  Մարթի Նոքսոնը վարձվել է Ռասսելի սցենարը վերաշարադրելու  համար։ 2011 թվականի հոկտեմբերի 27 -ին հայտարարվեց, որ Գիլլեսփին լքում է  ֆիլմը։ Ֆիլմի նկարահանումը դադարեցվել է մինչև 2013 թվականի մարտը, երբ  Panorama Media - ն միացավ ֆիլմի արտադրությանը։ 2013 թվականի մայիսին հայտարարվեց, որ Բյոր Սթիրսն իր վրա է վերցրել ռեժիսորի պարտականությունները և վերաշարադրել է սցենարը։


== Նկարահանումներ ==
Նկարահանումները սկսվել են 2014 թվականի սեպտեմերի 24 -ին։ 2014 թվականի նոյեմբերի 4 - ին դերասանները նկատվել են Հեթվիլդ - հաուսում, Հարթֆորդշիրում։ Հետո՝ նոյեմբերին, նկարահանումներն անց են կացվել Բեզինգ - հաուսում, Օլդ Բեյսինգում։ Նոյեմբերի 13 -ին նկարահանումները տեղափոխվել են Ֆրենշեմ, Սյուրեյ, որտեղ անց են կացվել մինչև նոյեմբերի 21։


== Ծանոթագրություններ ==
Օրանժ Արմենիա

«Օրանժ Արմենիա», հեռահաղորդակցման նախկին ընկերություն Հայաստանում, ֆրանսիական «Orange S. A.» ընկերության ստորաբաժանում։ Հանդիսացել է Հայաստանում բջջային կապի լիցենզիա ունեցող երեք ընկերություններից մեկը։ Ներկայացրել է բջջային կապի (GSM (3G)), լայնաշերտ ինտերնետի և բջջային հեռուստատեսության ծառայություններ։ Եղել է Հայաստանում առաջին օպերատորը, որը թողարկել է HD Voice տեխնոլոգիան։ Ծածկույթը հասանելի է եղել Հայաստանի տարածքի 95%-ի վրա։ 2014 թվականի դրությամբ ունեցել է շուրջ 501 000 ակտիվ բաժանորդ։
Ունեցել է 3 հեռախոսային կոդ՝ 55, 95 և 41 (միջազգային ֆորմատով +374 55 XXXXXX, +374 95 XXXXXX, +374 41 XXXXXX)։
Ըստ 2012 թվականի ամռանն անցկացված հարցումների՝ ընկերությունը Հայաստանի լավագույն ինտերնետ-պրովայդերների ցանկում զբաղեցնում էր երկրորդ տեղը։
2015 թվականին Յուքոմը ձեռք է բերել Օրանժ ընկերության 100% բաժնետոմսերը՝ այդպիսով դառնալով նաև շարժական կապի ծառայություններ մատուցող օպերատոր։


== Ծանոթագրություններ ==


== Արտաքին հղումներ ==
Օրանժի պաշտոնական կայք (անգլ.)
Յուքոմի պաշտոնական կայք
Քլեյբորն շրջան (Լուիզիանա)

Անվան այլ կիրառումների համար տե՛ս՝ Քլեյբորն շրջան (այլ կիրառումներ)Քլեյբորն շրջան (անգլ.՝ Claiborne Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.989 կմ² է, բնակչությունը՝ 17.195 մարդ (2010 թ. տվյալներով)։ Շրջկենտրոնն է Հոմեր բնակավայրը։ Կազմավորվել է 1828 թ.։
Իմ Նա Յոն

Իմ Նայոն (կորեերեն՝ 임나연, սեպտեմբերի 22, 1995(1995-09-22), Սեուլ, Հարավային Կորեա, ավելի հայտնի է որպես Նայոն)՝ հարավկորեացի երգչուհի։ Կորեական  Twice աղջկական խմբի առաջատար երգիչը և դեմքը։


== Գործունեություն ==
Իմ Նայոնը ծնվել է 1995 թվականի սեպտեմբերի 22-ին Սեուլում, Հարավային Կորեա։  2010 թվականի  սեպտեմբերի 15-ին, գաղտնի անցել է JYP Entertainment-ի յոթերորդ բաց լսումները։
2014 թվականին նա նկարահանվել է GOT7-ի «Girls Girls Girls»,«No Love» Jun. K և «Only You» miss A ։ Մասնակցել է նաև գովազդի նկարահանումների ։
2015 թվականի մայիսի 5-ին հեռարձակվել է «Sixteen» շոուն, որի արդյունքների համաձայն Պակ Չին-Յոն պետք է  կանանց նոր խումբ ձևավորեր։ Նայոնը մասնակցել է այնտեղ և պրոդյուսորի ընտրությամբ ընդգրկվել կազմի մեջ։ Հոկտեմբերի 20-ին տեղի է ունեցել Twice-ի դեբյուտը  «Like Ohh-Ahh»  սինգլով և The Story Begins դեբյուտային ալբոմով։ Նայոնը խմբի ամենատարեց մասնակիցն է, գլխավոր երգիչը և  թիմի դեմքը։


== Սկավառակագրություն ==
The Story Begins (2015)
Page Two (2016)
TWICEcoaster։ Lane 1 (2016)
TWICEcoaster։ Lane 2 (2017)


== Վիդեոգրաֆիա ==

Շոու

Երաժշտական տեսահոլովակ


== Ծանոթագրություններ ==
Մավրանիս

Մավրանիս, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Պիետրակամելա

Պիետրակամելա (իտալերեն՝ Pietracamela), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 308 մարդ, բնակչության խտությունը կազմում է 7 մարդ/կմ²։ Զբաղեցնում է 44 կմ² մակերես։ Փոստային ինդեքս՝ 664047, հեռախոսային կոդ՝ 0861:


== Ժողովրդագրություն ==
Բնակչություն


== Կապի տվյալներ ==
Պաշտոնական կայք՝ http://www.comune.pietracamela.te.it/


== Արտաքին հղումներ ==
Բնակավայրի  պաշտոնական կայք  (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աթասյան

Աթամյան, հայկական ազգանուն։


== Ազգանունը կրողներ ==


== Ծանոթագրություններ ==
Ազատության գրողները

Ազատության գրողները (անգլ.՝ Freedom Writers), դրամա, հիմնված ուսուցիչ Էրին Գրուվելի «Ազատ գրողների օրագիրը» գրքի վրա, որտեղ նկարագրվող պատմությունը կատարվել է Wilson Classical High School դպրոցում, այն գտնվում է Լոնգ Բիչում։ Ֆիլմի գաղափարը տվել է Թրեյսի Դյորնինգը, ով ստեղծել է վավերագրական ֆիլմ Էրին Գրյուելի մասին՝ Primetime на ABC News ծրագրի համար (Էյ-Բի-Սի հեռուստաալիքի բաժին)։ Ֆիլմի պրեմիերան կայացել է 2007 թվականի հունվարի 5-ին։


== Սյուժե ==
1994 թվական։ Երկու տարի առաջ Լոս-Անջելեսում տեղի են ունեցել մեծ անկանոնություններ։ Երիտասարդ ուսուցչուհին դպրոց է գալիս մի հանգիստ շրջանից։ Նա շատ ոգևորված էր իրեն սպասվող գործունեությամբ, բայց շուտով հասկանում է, որ նրա բոլոր երազանքները խափանված են։ Դասարանը, որը նրան է բաժին հասել անկառավարելի է, բաժանված ռասայական և տոհմական խմբերի։ Բայց նա որոշում է չհանձնվել և հասնել նրան, որ բոլոր աշակերտները տեսնեն և պատկերացնեն իրենց արժանի ապագան։


== Դերերում ==


== Մրցանակներ և նոմինացիաներ ==


=== Մրցանակներ ===
Humanitas Prize լավագույն ֆիլմի համար (Ռիչարդ Լագրավենեզե)


=== Նոմինացիաներ ===
Գունավոր բնակչության օգնության առաջընթացի Ազգային ասոցիացիաների մրցանակ (NAACP Image Awards) լավագույն սցենարի համար (Ռիչարդ Լագրավենեզե)


== Սաունդթրեք ==


== Ծանոթագրություններ ==


== Արտաքին հղումներ ==
www.freedomwriters.com Freedom Writers. պաշտոնական կայք
«Freedom Writers»(անգլ.) ֆիլմը Box Office Mojo  կայքում
«Ազատության գրողները»(անգլ.) ֆիլմը Metacritic կայքում:
Freedom Writers Production Notes Archived 2017-03-23 at the Wayback Machine.
eFilmCritic.com interview with educator Erin Gruwell and real-life Freedom Writer Maria Reyes on «Freedom Writers» Archived 2017-08-31 at the Wayback Machine.
'Cinematical' interview with Erin Gruwell, Jason Finn, and Maria Reyes Archived 2012-12-06 at Archive.is
Վերին Լեսկի

Լեսկի Վերին, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Օլթի քաղաքից 39 կմ հարավ-արևմուտք, Թորթումի ավազանի Լեսկի (Լիսկավ) գետի լեռնային ափին։


== Բնակչություն ==
XX դարի սկզբին ուներ 94 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գաևկա (Նիկոլաևսկոյե գյուղական համայնք)

Անվան այլ կիրառումների համար տե՛ս՝ Գաևկա (այլ կիրառումներ)Գաևկա (ռուս.՝ Гаевка ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Նիկոլաևսկի գյուղական համայնքի կազմի մեջ։
Լևոն Լիսիցյան

Լևոն Ստեփանի Լիսիցյան (հունվարի 9, 1892(1892-01-09), Թիֆլիս, Ռուսական կայսրություն - փետրվարի 20, 1921(1921-02-20), Վաղարշապատ, Հայկական ԽՍՀ, թաղված է քաղաքային զբոսայգում, զոհված կոմունարների հիշատակը հավերժացնող կոթողի ներքո), արվեստաբան, պատմաբան, հասարակական գործիչ։
Ստեփան Լիսիցյանի որդին է։ Նազելի և Սրբուհի Լիսիցյանների եղբայրը։


== Կենսագրություն ==
1914 թվականին ավարտել է Վիեննայի համալսարանը, 1917 թվականին սովորել է Թիֆլիսի սպայական դպրոցում։ 1911-1914 թվականներին Վիեննայում աշակերտել է պրոֆեսոր Յուրի Ստրժիգովսկուն, աշխատակցել նրա «Հայերի ճարտարապետությունը և Եվրոպան» երկհատոր աշխատությանը (գերմաներեն, 1918 թվական)։ 1914-1916 թվականներին եղել է Փախստականների օգնության կոմիտեի լիազոր ներկայացուցիչ՝ ռուս-թուրքական սահմանամերձ գոտում։ 1916-1917 թվականներին Պետրոգրադում աշխատակցել է պրոֆեսոր Նիկողայոս Մառին, 1918-1920 թվականներին՝ Հովհաննես Թումանյանի գլխավորած «Համաշխարհային պատերազմում հայ ժողովրդի կրած վնասների քննիչ հանձնաժողովի» ռազմապատմական բաժնի քարտուղար։ Այդ ընթացքում գրել է «Հայերի մասնակցությունը 1914-1918 թվականների համաշխարհային պատերազմին» ակնարկը (ՀԱԱ, ֆ. 428, ց. 1, գ. 77)։
1920 թվականի դեկտեմբերից դասախոսել է Երևանի պետական համալսարանում, նշանակվել Սուրբ էջմիածնի վանքի մշակութապատմական արժեքների ազգայնացման կոմիսար, ձեռնամուխ է եղել Մատենադարանի, Հայաստանի պատմության թանգարանի, Կուլտուր-պատմական ինստիտուտի ստեղծմանը։ Զոհվել է 1921 թվականի փետրվարյան հակախորհրդային ապստամբության ժամանակ։


== Գրականություն ==
Էվոյան Վ., Փաստաթղթեր Լևոն Լիսիցյանի մասին, ԲՀԱ, 1972, № 1, էջ 183-196։
Հարությունյան Վ., Գիտական մի համագործակցության մասին, ՊԲՀ, 1973, № 2։
Ղարիբջանյան Գ., Վարդանյան Լ., Լևոն Լիսիցյան. 1892-1921 թվականներ, ԼՀԳ, 1993, № 1։


== Ծանոթագրություններ ==
Ջանդարի (Գարդաբանի շրջան)

Ջանդարի (վրաց.՝ ჯანდარი), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում։


== Դիրք ==
Գյուղը գտնվում է ծովի մակարդակից 450 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1468 մարդ։


== Ծանոթագրություններ ==
Սոլոմինո (գյուղ, Պիժանսկի շրջան)

Անվան այլ կիրառումների համար տե՛ս՝ ՍոլոմինոՍոլոմինո (ռուս.՝ Соломино), գյուղ Ռուսաստանի Կիրովի մարզի Պիժանսկի շրջանի կազմում։
Բնակչությունը 2007 թվականին գրանցված տվյալներով կազմում էր 136 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երմիշ

Երմիշ (ռուս.՝ Ермишь), քաղաքատիպ ավան Ռուսաստանի Ռյազանի մարզի Երմիշինսկի շրջանի կազմում։
Բնակչությունը 2010 թվականին գրանցված տվյալներով կազմում էր 4345 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շևչենկովկա (այլ կիրառումներ)

Շևչենկովկա, կարող է վերաբերել՝

Շևչենկովկա - ավան, Ուկրաինայի Սումիի մարզի Բելոպոլիեի շրջանում
Շևչենկովկա - գյուղ, Ուկրաինայի Կիևի մարզի Վասիլկովի շրջանում
Շևչենկովկա - գյուղ, Ուկրաինայի Վիննիցայի մարզի Տեպլիկի շրջանում
Այս վտանգավոր դուռը դեպի պատշգամբ

«Այս վտանգավոր դուռը դեպի պատշգամբ» (լատիշ․՝ «Šīs bīstamās balkona durvis»), 1976 թվականի խորհրդային գեղարվեստական ֆիլմ, որը նկարահանել է ռեժիսոր Ձիդրա Ռիտենբերգան Ռիգայի կինոստուդիայում։


== Սյուժե ==
Մանկության տարիներին Ռոլանդը համառությունից ցած է նետվել պատշգամբից և հազիվ է փրկվել մահից։ Ծնողներն այլ ելք չգտնելով՝ մեխերով ամրացրել են այդ վտանգավոր դարձած պատշգամբի դուռը։
Ռոլանդի ծննդյան օրվա առթիվ կազմակերպված տոնին (նա դարձել է տասնութ տարեկան) սիրողական ֆիլմ է ցուցադրվել։ Թաքնված տեսախցիկով նկարահանվել է աղջիկը, որը ժամադրության էր եկել, բայց հանդիպումն այդպես էլ տեղի չի ունեցել։
Ավելի ուշ այդ աղջկան շտապօգնության մեքենայով հիվանդանոց են տանում կոտրված ոտքով։ Ինգան՝ վնասվածքաբանական բաժանմունքի բուժքույրը, տուժածին ավելի մոտ ճանաչելով, ցանկանում է պարզել, թե ով է մեղավոր տեղի ունեցածի համար;


== Դերերում ==
Վարիս Վետրա – Ռոլանդ
Պետերիս Գաուդինշ – Նորմունդ
Անտրա Լիեդսկալնինյա – Անիտա
Վիկտոր Լորենց – Վիկտոր
Լիգիտա Սկուինյա – Ինգա
Միրզա Մարտինսոնե – Էդիտա
Անդրիս Բերզինշ – Էրիկ
Լիգիտա Դեվիցա – Մարգա
Անիտա Կվալա – Թերեզա
Յանիս Մակովսկիս – Ժանիս
Էսմերալդա Էրմալե – Մարինա


== Նկարահանող խումբ ==
Սցենարի հեղինակ՝ Բրոնիսլավ Պարշևսկայա, Յանիս Սթրեյչ
Բեմադրող ռեժիսոր՝ Ձիդրա Ռիտենբերգա
Բեմադրող օպերատոր՝ Հենրիկ Փիլիպսոն
Բեմադրող նկարիչ՝ Հերբերտ Լիկումս
Կոմպոզիտոր՝ Ռոմուալդս Կալսոնս
Մոնտաժող՝ Էրիկա ՄեշկովսկաՖիլմի սցենարի (սկզբնական պիեսի) հեղինակը եղել է դասախոս Բրոնիսլավա Պարշևսկայան, որը սյուժեում օգտագործել է իր մասնագիտական փորձը։ Գրական ձևավորումը պատկանում է անվանի կինոռեժիսոր Յանիս Սթրեյչին։


== Ծանոթագրություններ ==


== Գրականություն ==
Жаворонков Г. Я, ты, мы... // Искусство кино. — 1977. — № 9. — С. 41-52.


== Արտաքին հղումներ ==
Рассказ о фильме «Эта опасная дверь на балкон» на сайте kino-teatr.ru
Ֆալքենշթայն (Բավարիա)

Ֆալքենշթայն (գերմ.՝ Falkenstein), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 3241 մարդ (2010 թվականի 31 դեկտեմբերի տվյալներով), տարածքը՝ 45,46 կմ²։ Պաշտոնական կոդը՝ 09 3 72 125։


== Ծանոթագրություններ ==


== Պատկերասրահ ==

		
		
		
		


== Արտաքին հղումներ ==
Պաշտոնական կայք
Բեկորաշեղջ

Բեկորաշեղջ ագլոմերատ, հրաբխային կամ նստվածքային ապարների տարբեր տրամաչափերի բեկորների անկանոն կուտակումներով ապարազանգված։


== Հայաստանում ==
Հայաստանում բեկորաշեղջի առավել տարածված տեսակներն են տուֆերը, տուֆափշրաքարերն ու տուֆալավաները։ Այդպիսի գոյացումների մեջ են ժայռափոր Գեղարդավանքի համալիրը, Կոտայքի մարզի Ողջաբերդի քարայրերը։ Գորիսի բուրգերն արդյունք են Իշխանասարի հրաբխային տուֆափշրաքարերի քայքայման։ Տարածված են նաև խարամային ու երախային բեկորաշեղջերը։
Խարամային բեկորաշեղջը կազմված է ծակոտկեն, հրաբեկորային նյութի կուտակումից։ Տարածված է Արագած, Գեղամա լեռնազանգվածներում, Սյունիքի բարձրավանդակում և այլ հրաբխային շրջաններում։
Երախային բեկորաշեղջն առաջանում է հրաբխափողում կամ խառնարանում՝ հրաբխաբեկորային նյութի կուտակումից (Իրինդ, Ծաղկասար և այլն)։
Իսիդոր Բականժա

Իսիդոր Բականժա (ֆր.՝ Isidore Bakanja; 1887, Բոկենդելա, Կոնգոյի Դեմոկրատական Հանրապետություն — օգոստոսի 15 1909, Բուսիրա, Բելգիական Կոնգո), Հռոմի Կաթոլիկ եկեղեցու երանելի, նահատակ, սպանվել է բելգիացի կապիտալիստի կողմից, քանի որ հրաժարվել է հանել Կարմելիտների Սուրբ Աստվածամոր պատկերով վզնոցը։

«Ես մահանում եմ այն պատճառով, որ քրիստոնյա եմ».Իսիդոր Բականժա։


== Կենսագրություն ==
Իսիդոր Բականժան ծնվել է 1880-1890 թվականների միջև ընկած ժամանակահատվածում (պայմանականորեն դա համարում են 1887 թվականը), Բոկենդելայում, Կոնգո (այժմ` Կոնգոյի Դեմոկրատական հանրապետություն), հեթանոսների ընտանիքում։ Մանկությունից որմնադիր է աշխատել Մբանդակայում և բատրակություն է արել գաղութարարների պլանտացիաներում։ 1906 թվականի մայիսի 6-ին Բոլոկա վա Նսիմբայում քարոզի ժամանակ ընդունել է քրիստոնեություն։ Նրան մկրտել են քարոզիչները` հոգևորականներ Գրեգուար վան Դուեն և Ռոբեր Բրեպոելը։ 1906 թվականի նոյեմբերի 25-ին դարձել է եկեղեցու անդամ, իսկ 1907 թվականի օգոստոսի 8-ին հաղորդություն է ստացել։
Իսիդոր Բականժան բարեպաշտ քրիստոնյա է եղել։ Բոլորից շատ նա պաշտել է Աստվածամորը և կրել է Սուրբ Աստվածամոր պատկերով վզնոցը։ Ուսումնասիրելով Ավետարանը` երիտասարդ աֆրիկացին իր ուրախություններով ու մտքերով կիսվում էր ցեղակիցների հետ, որով էլ գործատու կապիտալիստների մոտ դժգոհություն էր առաջացնում։ Տեղի սևամորթ բնակչության քրիստոնեականացման մեջ կապիտալիստները տեսնում էին իրենց իշխանության կործանումը։
Այդ ժամանակ նա աշխատում էր կաուչուկների պլանտացիաներում ոմն բելգիացու մոտ Իկիլիում։ Կապիտալիստը հակակրոնական անձնավորություն էր և իր սևամորթ ծառաներին արգելում էր արտահայտել իրենց կրոնական պատկանելիությունը, հատկապես` քրիստոնեությունը։
1909 թվականի ապրիլի 22-ին կապիտալիստը, Իսիդոր Բականժայի մոտ տեսնելով Սուրբ Սկապուլյարը (Աստվածամոր պատկերով վզնոց), որը նա կրում էր որպես իր քրիստոնեական հավատի խորհրդանիշ, հրամայում է այն հանել։ Բականժան հրաժարվում է ենթարկվել այդ պահանջին։ Այդ ժամանակ կապիտալիստը հրամայում է շղթայել նրան և դաժանորեն խոշտանգում է երիտասրդ աֆրիկացուն։
Միայն երեք օր հետո սևամորթ աշխատողները կարողացան գաղտնի ազատել նրան։ Նա փախչում է և պատսպարվում ճահիճներում մինչև որ իրեն գտնում և օգնում են գերմանացի գաղութաբնակները։ Մի քանի ամիս ստացված վերքերից տառապելով` Իսիդոր Բականժան նույն թվականի օգոստոսի 15-ի մահանում է` ներելով իր սպանողներին։


== Պաշտամունք ==
Իսիդոր Բականժան 1994 թվականի ապրիլի 24-ին Հռոմի պապ Հովհաննես Պողոս II-ի կողմից  դասվել է երանելիների շարքին։
Նրա լիթուրգիական հիշատակը նշվում է օգոստոսի 15-ին, կարմելիտների կարգով` օգոստոսի 12-ին։


== Ծանոթագրություններ ==


== Աղբյուրներ ==
Исидор Баканжа на сайте Британской провинции кармелитов.
Исидор Баканжа на сайте Irondequoitcatholic.org Archived 2008-07-25 at the Wayback Machine.
Daniel Vangroenweghe, Bakanja Isidore, Martyr Du Zaire: Recit Biographique, Didier Hatier, 1989, ISBN 2-87088-659-4 / 2-87088-659-4, ISBN 978-2-87088-659-5
Տիեզերաերկրաբանական պրոցեսներ

Տիեզերաերկրաբանական պրոցեսները կապված են Երկրի վրա տիեզերական մարմիններ ընկնելու հետ։ Դա բերեց Երկրի մակերևույթի վրա հարվածային, հարվածային-պայթյունային խառնարանների առաջացման, ինչպես նաև տիեզերական մարմինների ընկնելու տեղում լեռնային ապարների միացությունների հարվածային-մետամորֆոլոգիական (շոկային) վերափոխման։
Հարվածային խառնարանները, որոնք առաջացել են երկնաքարերի ընկնելու հետևանքով, ունեն 100 մ-ից քիչ տրամագիծ, հարվածային-պայթյունայինները՝ 100 մ-ից ավելի։
Ենթադրվում է, որ աստրոբլեմները առաջացել են աստերոիդների և գիսասղերի ընկնելու հետևանքով, որոնց չափերը գերազանցում են երկնաքարերի չափերը։ Երկրի վրա հայտնաբերված աստրոբլեմները ունեն 2-300 կմ լայնություն։
Ներկայումս բոլոր մայրցամաքներում հայտնաբերված են 200-ից ավել աստրոբլեմներ։ Նշանակալի մեծ քանակությամբ աստրոբլեմներ կան Համաշխարհային օվկիանոսի հատակին։ Սրանք դժվար է հայտնաբերել և անհասանելի են վիզուալ ուսումնասիրման համար։
Աստերոիդները Արեգակնային համակարգի մարմիններ են, ունեն 1-1000 կմ տրամագիծ։ Սրանց ուղեծրերը գտնվում են Մարսի և Յուպիտերի ուղեծրերի միջև։ Դա, այսպես կոչված, աստերոիդների գոտին է։ Որոշ աստերոիդների ուղեծրեր անցնում են Երկրին շատ մոտ։
Գիսաստղերը երկնային մարմիններ են, շարժվում են լավ ձգված ուղեծրերով։ Գիսաստղերի կենտրոնական ամենավառ մասը անվանում են միջուկ։ Տրամագիծը տատանվում է 0.5-50 կմ սահմաններում։ Միջուկի մասսան, որը կազմված է սառույցից (սառած գազերի կոնգլոմերատ, հիմնականում ամոնիակ, ջուր և փոշու մասնիկներ) կազմում է 1014-1020գ։ Գիսաստղի պոչը իրենից ներկայացնում է արեգակնային ճառագայթման ազդեցությամբ միջուկից թռչող գազի իոններ և փոշու մասնիկներ։ Պոչի երկարությունը կարող է հասնել տասնյակ հազարավոր կիլոմետրերի։ Գիսաստղերի միջուկները տեղավորվում են Պլուտոնի ուղեծրի սահմաններից դուրս, այսպես կոչված Օօրտայի գիսաստղային ուղեծրում։
Այն դեպքում, երբ աստերոիդների ընկնելուց հետո մնում են ինքնատիպ խառնարաններ՝ աստրոբլեմներ, գիսաստղերի ընկնելուց հետո խառնարաններ չեն առաջանում, նրանց ահռելի էներգիան և նյութը վերաբաշխվում են ինքնատպ ձևով։ Տիեզերական մարմինների ընկնելու ժամանակ, շատ կարճ ժամանակով՝ 0.1 վրկ-ի ընթացքում, անջատվում է ահռելի քանակությամբ էներգիա, որը ծախսվում է Երկրի մակերևույթի հետ շփման կետում ապարների սեղմման, հալման և գոլորշիացման վրա։ Հարվածային ալիքի ազդեցության արդյունքում առաջանում են ապարներ, որոնք ունեն ընդհանուր անուն՝ իմպակտիտներ, իսկ այդ ժամանակ առաջացող կառուցվածքը անվանում են իմպակտային։
Երկրի մոտ թռչող գիսաստղերը ձգվում են Երկրի ձգողական դաշտի կողմից, սակայն Երկրի մակերևույթին չեն հասնում։ Դրանք քայքայվում են մթնոլորտի վերին սահմաններում և արձակում են հզոր հարվածային ալիք դեպի Երկրի մակերևույթ (ըստ տարբեր հաշվարկների այն կազմում է 1021-1024 Ջ)։ Այն առաջացնում է հզոր ավերածություններ, որոնք վերափոխում են բնական միջավայրը, իսկ նյութերը՝ գազերի, ջրի և փոշու տեսքով, ցրվում են Երկրի մակերևույթով։
Բոզլան

Բոզլան, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
918

918 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 918 թվականն է, 
X դարի 18-րդ տարին։


== Դեպքեր ==


== Ծնունդներ ==


== Մահեր ==
Վարժինիայի գավառ

Վարժինիայի գավառ (պորտ.՝ Microrregião de Varginha), գավառ Բրազիլիայում՝ Մինաս Ժերայս նահանգի կազմում։ Մտնում է Մինաս Ժերայս նահանգի հարավային և հարավարևմտյան մարզի մեջ։ Բնակչությունը կազմում է 446 905 մարդ՝ 2006 թվականի տվյալներով։ Զբաղեցնում է 7599,369  կմ² տարածք։ Բնակչության խտությունը՝ 58,8  մարդ/կմ²։


== Վիճակագրություն ==
Համախառն ներքին արտադրանքը կազմել է 2 986 184 876,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 986,46 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,783։


== Գավառի կազմ ==
Գավառի կազմի մեջ են մտնում հետևյալ համայնքները.

Կամպանյա
Գուապե
Բոադիլյա դել Կամինո

Բոադիլյա դել Կամինո (իսպաներեն Boadilla del Camino), քաղաք Իսպանիայում, Պալենսիայի ու Կաստիլիա և Լեոն համայնքի տարածքում։ Քաղաքը գտնվում է Տյերա դե Կամպոս շրջանում։ 2010 թվականի տվյալների համաձայն բնակչությունը կազմել է 127 մարդ։
Ջերմատնային մշակաբույսեր

Ջերմատնային մշակաբույսեր, բանջարային, դեկորատիվ, պտղատու և հատապտղատու բույսեր, որոնք մշակվում են ջերմատներում։ Բերքը կարելի է ստանալ տարվա այն եղանակներին, երբ դաշտում հնարավոր չէ բույսեր աճեցնել։ Բանջարային բույսերից ջերմատներում մշակում են․ վարունգ, լոլիկ, ավելի քիչ՝ տաքդեղ, սմբուկ, հազար, պեկինյան կաղամբ, ծաղկակաղամբ, սպանախ, սամիթ, ամսաբողկ, կանաչ սոխ, նեխուր, մաղադանոս, բոստանայիններից՝ սեխ, դեկորատիվներից՝ քրիզանթեմ, մեխակ, արջտակ, մոխրածաղիկ, շահպրակ, դրախտավարդ (հորտենզիա) ևն, պտղատուներից՝ կիտրոն, դեղձ, հատապտղատուներից՝ գետնաելակ։ Կարելի է մշակել նաև խաղող և սնկեր (շամպինիոն)։


== Աճեցման մեթոդները ==
Զերմատների համար ստեղծված են հատուկ սորտեր և հիբրիդներ։ Աճեցման մեթոդներն են․ սերմերի ցանք գրունտում կամ ջերմատների դարակներում (ամսաբողկ, սամիթ), սածիլում (վարունգ, լոլիկ, տաքդեղ), հետագա աճեցում մինչև հասունացումը (ծաղկակաղամբ), վեգետատիվ օրգաններով տնկում (սոխ, նեխուր)։ Ըստ ընդունված բուսաշրջանառության տարվա ընթացքում կարելի է ստանալ տարբեր ջերմատնային կուլտուրայի մի քանի բերք։ Բանջարային բույսերը մշակվում են որպես ինքնուրույն և խտացվող կուլտուրա (ենթացանվում են հիմնական բույսի հետ)։ Զերմատնային կուլտուրայի խնամքը, ապահովել օդաՓոխանակությունը, լուսավորությունը, հողի և օդի խոնավությունը, ջերմությունը, օրգ․ և հանքային պարարտանյութերով սնուցումը, հիվանդությունների և վնասատուների դեմ պայքարը։ Բերքը հավաքում են պարբերաբար, ըստ օգտագործման օրգանների (տերև, ծաղկաբույլ, արմատապտուղ, պտուղ և այլն) և տնտ. պիտանիության։
Զեմլյանոե (գյուղ, Կրասնոպոլիեի շրջան)

Զեմլյանոե (ուկրաիներեն՝ Земляне), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Զեմլյանոե գյուղում բնակվում էր 161 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելգորոդի գեղարվեստի պետական թանգարան

Բելգորոդի գեղարվեստի պետական թանգարան (ռուս.՝ Белгородский государственный художественный музей), գեղարվեստի թանգարան Բելգորոդում, բացվել է 1983 թվականի հուլիսի 26-ին։


== Պատմություն ==
Բացման օրվանից գտնվում է նախկին «Օրիոն» կինոթատրոնի շենքում։ 2004 թվականի դեկտեմբերի 12-ին Բելգորոդի իշխանությունների կողմից որոշում ընդունվեց սկսել Գեղարվեստի պատկերասրահի շինարարությունը։ Նոր շենքում թանգարանը բացվեց 2007 թվականի նոյեմբերի 27-ին։


== Շենք ==
Այժմ թանգարանը գտնվում է նոր շենքում, որը կառուցվել է մոդեռն ոճով, ճարտարապետներ Վ. Վ. Պերցևի և Վ. Ա. Տուրչենկոյի նախագծով։


== Ցուցադրություն ==
Թանգարանն ունի գեղանկարչության, գրաֆիկայի, դեկորատիվ-կիրառական արվեստի մոտ 3700 ցուցանմուշ։ Հիմնականում ցուցադրված է XX դարի սովետական արվեստը։ Ցուցանմուշների ցուցադրման տարածքը 1353 քառ. մետր է, իսկ ժամանակավոր ցուցադրություններինը` 466,3 քառ. մետր։


== Ծանոթագրություններ ==


== Արտաքին հղումներ ==
Официальный сайт
Страница музея на сайте Управления культуры Белгородской области(չաշխատող հղում)
Страница музея на сайте "Музеи России"
(2251) Տիխով

(2251) Տիխով (անգլ.՝ Tikhov), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 19-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,710854 ա. մ., առավելագույնը մոտենում է 2,3137 ա. մ. հեռավորության վրա և հեռանում 3,108 ա. մ.։ Արեգակի շուրջ մեկ ամբողջական պտույտ է կատարում 1630,26 երկրային օրվա ընթացքում, իր ուղեծրով շարժվելով միջինում 0,220823 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2251) Տիխով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջոն Բետչեման

Սըր Ջոն Բետչեման  (անգլ.՝ John Betjeman,օգոստոսի 28, 1906(1906-08-28)[…], Լոնդոն, Մեծ Բրիտանիայի և Իռլանդիայի միացյալ թագավորություն - մայիսի 19, 1984(1984-05-19)[…], Կոռնուոլ, Անգլիա, Միացյալ Թագավորություն), բրիտանացի գրող, բանաստեղծ, Վիկտորիանական Ընկերության (անգլ.՝ The Victorian Society) հիմնադիրներից մեկը։


== Կենսագրություն ==
Ծննդյամբ Բետչեման (անգլ.՝ Betjemann), նա Առաջին համաշխարհային պատերազմի ժամանակ փոխել է ազգանունը ավելի քիչ գերմանական Բեթչեմանով։ Սովորել է Հայգեյթ դպրոցում(անգլ.՝ Highgate School), որտեղ նրա ուսուցիչների թվում էր հայտնի բանաստեղծ և դրամատուրգ Թոմաս Սթեռնս Էլիոթը։ Սովորել է Օքսֆորդի համալսարանի Մագդալեն քոլեջում։ Համալսարանն ավարտելուց հետո կարճ ժամանակով աշխատել է քարտուղար, դպրոցական ուսուցիչ և Evening Standard թերթի  լրագրող։ 
1930-1935 թթ. աշխատել է «Ճարտարապետական տեսություն» թերթի խմբագրի օգնական»(անգլ.՝ Architectural Review): 1933 թվականին Բեթչեմանն ամուսնացել է Պենելոպե Չեթվուդի հետ, որը ֆելդմարշալ Լորդ Չեթվուդի դուստրն էր։ Զույգը ունենում է երկու երեխա` որդին` Փոլը (1937 թ.) և դուստրը` Կանդիդան(1942 թ.), որը հետագայում դարձավ հայտնի գրող։
1939 թվականին Բեթչեմանին ռազմաճակատ չեն տանում, Նա զինվորական ծառայության է անցնում Մեծ Բրիտանիայի Տեղեկատվության նախարարության զորամասերում։ 1941 թվականին նշանակվում է Դուբլինում Մեծ Բրիտանիայի մամուլի կցորդի պաշտոնում։
1948 թ. Բետչեմանը հրատարակել է ավելի քան մեկ տասնյակ գրքեր, որոնցից հինգը բանաստեղծական ժողովածուներ են։ 1958 թվականի բանաստեղծությունների ժողովածուն լույս է տեսել 100 հազար օրինակով։  Ժողովածուի հանրաճանաչությունը բրիտանացի ռեժիսոր Քեն Ռասելլին Բեթչեմանի մասին ֆիլմ նկարահանելու գաղափար է տվել։
Բեթչեմանը վիկտորիանական ճարտարապետության մեծ երկրպագու էր։ Նրա գրչին է պատկանում տվյալ թեմայի վերաբերյալ մի քանի գիրք, մասնավորապես London’s Historic Railway Stations-ը («Լոնդոնի երկաթուղային կայանների պատմությունը» 1972): 1969 թվականին Բեթչեմանը գրել է Դերեկ Լինստրումի «Լիդսի ճարտարապետության պատմությունը» գրքի նախաբանը»։
1951 թվականին Բեթչեմանը բաժանվում է կնոջից։ Նույն տարում նա հանդիպում է տիկին Էլիզաբեթ Քավենդիշին(անգլ.՝ Lady Elizabeth Cavendish), որը դառնում է նրա ուղեկիցը մինչև մահը։ Իր կյանքի վերջին 10 տարիներին Բեթչեմանը տառապում էր Պարկինսոնի հիվանդությամբ։ Նա մահացել է 1984 թվականի մայիսի 19-ին Կոռնուոլի իր տանը։


== Մրցանակներ ==
1960 Թագավորական մեդալ պոեզիայի բնագավառում նվաճումների համար (անգլ.՝ Queen's Medal for Poetry)
1960 Բրիտանական կայսրության շքանշանի հրամանատար(CBE)
1968 Գրականության ուղեկիցները, պատվավոր կոչում, որը շնորհվում Է Թագավորական գրական հասարակության կողմից
1969 Բանաստեղծ-դափնեկիր
1972 Բանաստեղծ-դափնեկիր
1973 Ալբերտի մեդալ (Թագավորական արվեստի միություն)
1973 Ամերիկյան արվեստի և գրականության ակադեմիայի պատվավոր անդամ
2011 Օքսֆորդի համալսարանի պատվավոր պրոֆեսոր


== Բանաստեղծական ժողովածուներ ==
Mount Zion (1932)
Continual Dew (1937)
Old Lights For New Chancels (1940)
New Bats In Old Belfries (1945)
A Few Late Chrysanthemums (1954)
Poems In The Porch (1954)
Summoned By Bells (1960)
High and Low (1966)
A Nip In The Air (1974)


== Ծանոթագրություններ ==
Ռենդի Ֆոյ

Ռենդի Ֆոյ (անգլ.՝ Randy Foye; սեպտեմբերի 24, 1983(1983-09-24), Նյուարկ, Նյու Ջերսի, ԱՄՆ), ամերիկացի պրոֆեսիոնալ բասկետբոլիստ, որը վերջերս հանդես է գալիս Բասկետբոլի ազգային ասոցիացիայի «Բրուքլին Նեթս» ակումբի կազմում։ Խաղում է հարձակվողի պաշտպանի դիրքում։ Ընտրվել է 2006 թվականի NBA դրաֆթի ժամանակ ընդհանուր 7-րդ համարի ներքո։


== Ուսանողական կարիերա ==
Ռենդին ավարտելով ավագ դպրոցը՝ ընտրություն է կատարել Վիլանովայի համալսարանի օգտին, որտեղ նա մինչև NBA-ում հանդես գալը պետք է սովորեր չորս տարի։ Համալսարանական «Վիլանովա Ուայլդկետս» ակումբի կազմում Ֆոյը հանդես էր գալիս Կայլ Լոուրիի, Ալան Ռեյի և Դանտե Կանինգեմի հետ։ Նրանց հետ միասին Ռենդի Ֆոյը իր վերջին մրցաշրջանի ժամանակ հաղթում է NCAA-ի պարբերական մրցաշրջանը, բայց երկրորդ տարին անընդմեջ չի կարողանում հաղթել ուսանողների միջև առաջնությունը։ Բասկետբոլիստն այդ մրցաշրջանի ընթացքում միջինը հավաքում էր 20,5 միավոր, կատարում էր 2,9 անդրադարձ, 3,3 փոխանցում և 1,4 խլում։


== Կարիերան NBA-ում ==


=== Մինեսոտա Թիմբերվուլվզ ===
Ռենդի Ֆոյը դրաֆթի ժամանակ ընտրվել է «Բոստոն Սելտիքս» ակումբի կողմից 7-րդ համարի ներքո, բայց դրաֆթի օրը համաձայնությամբ՝ «Պորտլենդ Թրեյլ Բլեյզերս»-ի միջոցով տեղափոխվել է «Թիմբերվուլվզ»։ Ֆոյը իր առաջին մրցաշրջանի ընթացքում խաղացել է պարբերական մրցաշրջանի բոլոր խաղերում՝ մեծ մասամբ խաղալով «վեցերորդ խաղացողի» դերում։ Նա խաղերի ընթացքում միջինը հավաքում էր ավելի քան 10 միավոր և կատարում էր ավելի քան 2,5 անդրադարձ և փոխանցում, որի արդյունքում 2007 թվականին ընդգրկվել է NBA սկսնակների առաջին հավաքականի մեջ։ Հաջորդ մրցաշրջաններում Ռենդին տեղ է գրավել մեկնարկային հնգյակում և բարելավել է սեփական ձեռքբերումները։ 2008/09 մրցաշրջանի ընթացքում բասկետբոլիստը խաղի գրեթե բոլոր բաղադրամասերում իր համար ցուցաբերել է ռեկորդային արդյունքներ։


=== Վաշինգտոն Վիզարդս ===
2009 թվականի մրցաշրջանամեջին Ֆոյը Մայք Միլլերի հետ միասին փոխարինվել է «Վաշինգտոն Վիզարդս»՝ Ալեքսեյ Պեչերովի, Դարյուս Սոնգայլայի, Իտան Տոմասի և հաջորդ տարվա դրաֆթի առաջին ռաունդի ժամանակ ընտրելու հնարավորության։


=== Լոս Անջելես Կլիպերս ===
2010 թվականի հուլիսի 8-ին Ռենդի Ֆոյը ազատ գործակալի իրավունքներով պայմանագիր է կնքել «Լոս Անջելես Կլիպերս» ակումբի հետ։ Ռենդին 2012 թվականին «Կլիեպերս»-ի հետ առաջին անգամ դուրս է NBA փլեյ օֆ և նույնիսկ անցել է առաջին փուլը՝ հաղթելով «Մեմֆիս Գրիզլիս»-ին։


=== Յութա Ջազ ===
2012 թվականի հուլիսի 25-ին խաղացողը պայմանագիր է կնքել իր նոր «Յութա Ջազ» ակումբի հետ։


=== Դենվեր Նագեթս ===
2013 թվականի հուլիսի 10-ին Ռենդի Ֆոյը երեքկողմանի գործարքի շրջանակներում «Գոլդեն Սթեյթ Ուորիորս» և «Յութա Ջազ» ակումբների մասնակցությամբ փոխարինվել է «Դենվեր Նագեթս»։


=== Օկլահոմա Սիթի Թանդեր ===
2016 թվականի փետրվարի 18-ին խաղացողը փոխարինվել է «Օկլահոմա Սիթի Թանդեր»։ Երեք տարի անց Ռենդի Ֆոյը նոր ակումբի կազմում դեբյուտել է «Կլիվլենդ Կավալիերս»-ի դեմ պարտված խաղում։ Նա խաղ է մտել պահեստայինների նստարանից՝ խաղացել է 14 րոպե և հավաքել է 2 միավոր։


=== Բրուքլին Նեթս ===
2006 թվականի հուլիսի 15-ին Ռենդի Ֆոյը ազատ գործակալի իրավունքներով պայմանագիր է կնքել «Բրուքլին Նեթս» ակումբի հետ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
Սախնովշչինսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Սախնովշչինսկի գյուղական խորհուրդ (այլ կիրառումներ)Սախնովշչինսկի գյուղական խորհուրդ  (ուկրաիներեն՝ Сахновщинська селищна рада), Ուկրաինայի Խարկովի մարզի Սախնովշչինսկի շրջանում։
2001 թվականի տվյալներով Սախնովշչինսկի գյուղական խորհրդում բնակվում էր 9915 մարդ։ Բնակավայրը զբաղեցնում է 121.98 կմ² տարածք։ Բնակչության խտությունը կազմում էր 81.28 մարդ/կմ²։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռաֆայել Սանտիի տուն-թանգարան

Ռաֆայել Սանտիի տուն-թանգարան,  Իտալիայի Ուրբինո քաղաքում գտնվող տուն, որտեղ ծնվել և մեծացել է մեծ նկարիչը։ Այսօր այն  դարձել  է թանգարան ։ Տունը գտնվում է քաղաքի պատմական թաղամասում։


== Պատմություն ==
Իտալիայի Ուրբինո քաղաքի փողոցներից մեկում պահպանվել է այն տունը, որտեղ ծնվել և տասնչորս տարի ապրել է մեծ նկարիչ Ռաֆայել Սանտին։
Շենքը կառուցվել է XV դարում։
Հայրը՝ Ջիովանի Սանտին, այդ տունը գնել էր 1460 թվականին։  Տունը մեծ չէր, երկրորդ հարկում նա ապրում էր ընտանիքի հետ, իսկ առաջին հարկում նրա արհեստանոցն էր ու մի փոքրիկ բուխարի։
1635 թվականին տուն-թանգարանը գնեց Իտալացի ինժեներ Մուցիո Օդին։ Ավելի ուշ, XIX դարում, այդ շենքը գնեց Ռաֆայելի անվան ակադեմիան և այնտեղ հիմնադրեց նկարիչի տուն- թանգարանը։ Պետական այրերի, կազմակերպությունների և ազգաբնակչության համատեղ  ջանքերի արդյունքում այն դարձավ արվեստի կենտրոն, որտեղ ցուցադրված են նկարներ, կերամիկական սպասքեղեն, փայտե կահույք։ Այստեղ կարելի է տեսնել նկարիչի՝ տարբեր տարիների ստեղծագործություններից, ինչպես նաև որոշ նկարների պատճեներ։

		
		
		
		
		


== Ծանոթագրություններ ==


== Գրականություն ==
Бабкин Игорь Владимирович ЕВРОПЕЙСКАЯ МОЗАИКА: Историко-архитектурный обзор Европейских стран. — 2011. — 552 с.
Константино д'Орацио Таинственный Рафаэль. — Litres, 2018. — 300 с. — ISBN 9785041352783
Ռոիու

Ռոիու (էստ․՝ Roiu), գյուղական ավան Էստոնիայի Տարտումաա նահանգի Հաասլավա շրջանում։
2011 թվականի տվյալներով գյուղական ավանում բնակվում էր 434 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ծովոսպ

Ծովոսպ (լատ.՝ Salvinia), ծովոսպազգիների ընտանիքի ջրային պտեր, միամյա խոտաբույսեր։ Հայտնի է մոտ 13, ՀՀ` 1 տեսակ` ծովոսպ լողացող։


== Արեալ ==
Հանդիպում է Լոռու և Տավուշի մարզերի լեռնային լճերում ու լճակներում (պարզ, ժանգոտ տզրուկի) և այլն։ Երրորդային դարաշրջանի մնացորդային (ռելիկտ) է։ Գրանցված է ՀՀ Կարմիր գրքում։ Բույսը կոչվում է«Սալվինիա»` ի պատիվ իտալացի բուսաբան Սալվինիի։


== Կենսաբանական նկարագիր ==
Ցողունը թելանման է, երկար 10 սմ։ Ծովոսպիի մարմինը ջրի մակերեսի նկատմամբ. դիրք ունեցող ընձյուղ է, որի վրա կան երեք շարք տերևներ։ Երկու շարքերը լողում են ջրի մակերեսին, ունեն ձվաձև թիթեղիկի տեսք, որոնց վերին մակերևույթին կան հերձանցքներ նման փոքրիկ պտկիկներ, իսկ ներքևինի վրա` գորշ մազիկներ։
Ջրասույզ տերևները (երրորդ շարքը) գորշ են՝ կտրտված 8-12 թելանման մասերի որոնք միաժամանակ և՝ արմատների, և հավասարակշռության կամ խարիսխի դեր են կատարում։ Դրանց հիմքում խմբով գտնվում են գնդանման սպորոկարպիումներ (իրենց նշանակությամբ նույնական են սորուսներին), որոնց մի մասը խոշոր սպորանգիումներ։


== Նշանակություն ==
Ծովոսպը նպաստում է ջրավազանի հատակում տիղմի գոյացմանը, կենսաբանական ռեժիմի պահպանմանը, կեր է ձկների, ջրաբնակ միջատների, կենդանիների և թռչունների համար։ Ծովոսպով պատված լճակներում մոծակներ չեն զարգանում։


== Ծանոթագրություններ ==


== Արտաքին հղումներ ==
US Geological Survey: Giant Salvinia Archived 2005-08-17 at the Wayback Machine.
Wildland Invasive Species Team – Weed alert Archived 2008-12-06 at the Wayback Machine.
Identification and Management of Giant Salvinia (Salvinia molesta)
Texas campaign to prevent spread: Hello Giant Salvinia, Goodbye Texas Lakes Archived 2012-12-24 at Archive.is
Species Profile- Giant Salvinia (Salvinia molesta) Archived 2015-09-26 at the Wayback Machine.,
Բրիջիտա Բոկոլի

Բրիջիտա Բոկոլի (իտալերեն՝ Brigitta Boccoli, մայիսի 5, 1972(1972-05-05), Հռոմ, Իտալիա), կինոյի և հեռուստատեսության իտալացի դերասանուհի։


== Կենսագրություն ==
Բրիջիտա Բոկոլին ծնվել է Հռոմում 1972 թվականին։ Իր հեռուստատեսային կարիերան Բոկոլին սկսել է «Pronto, chi gioca?» շոուով, որին մասնակցել է նաև իր ավագ քույրը՝ Բենեդիկտա Բոկոլին։
Դերասանուհին ամուսնացել է կրկեսային աթլետ Ստեֆանո Օրֆեյի հետ, որն աշխատում է Ռեալիթի կրկեսում։  Ունեն մեկ որդի՝ Մանֆրեդ անունով։


== Ֆիլմագրություն ==
1982՝ Manhattan Baby
1985՝ La ragazza dei lillà
1987՝ Com'è dura l'avventura
1991՝ Nostalgia di un piccolo grande amore
2003՝ Բորսելինոյի հրեշտակները
2006՝ Olè


== Հեռուստատեսություն ==
1987–1991՝ Domenica in
2000–2001՝ Ricominciare
2001՝ Una donna per amico
2002՝ Cuori rubati
2004՝ Don Matteo
2006՝ Reality Circus


== Թատրոն ==
1993–1994: Scanzonatissimo
1998: Il gufo e la gattina
1999: L'ultimo Tarzan
1999–2001: Il padre della sposa
2001: Anfitrione, (Plautus)
2002: La schiava
2002–2003: Uscirò dalla tua vita in taxi, director
2003: Il Paradiso può attendere
2010: La mia miglior nemica


== Սկավառակագրություն ==
1989՝ Stella


== Ծանոթագրություններ ==


== Արտաքին հղումներ ==
Brigitta Boccoli in AlloCiné
Բրիջիտա Բոկոլի Internet Movie Database կայքում
Վարվարովկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ՎարվարովկաՎարվարովկա (ուկրաիներեն՝ Варварівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Վարվարովկա գյուղում բնակվում էր 285 մարդ։ Բնակավայրը զբաղեցնում է 1335 կմ² տարածք։ Բնակչության խտությունը կազմում էր 213,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կյոկենհոֆ

Կյոկենհոֆ, որը ճանաչված է նաև Եվրոպայի պարտեզ անվամբ, համաշխարհային ճանաչում ունեցող ծաղկի պարտեզներից է։ Այն գտնվում է Լիսսում, Հոլանդիա։ Ըստ Կյոկենհոֆի պաշտոնական կայքի տվյալների, ամեն տարի պարտեզում տնկվում է մոտ 7 միլիոն գլուխ ծաղիկ, որը զբաղեցնում է 32 հեկտար տարածք։
Կյոկենհոֆը գտնվում է հարավային Հոլանդիայում, Լիսս անունով փոքրիկ քաղաքում, Հաարլեմից հարավ և Ամստերդամից հարավարևմուտք։
Ամեն տարի Կյոկենհոֆը բաց է մարտի կեսերից մինչև մայիսի կեսերը։ Կակաչները տեսնելու ամենալավ ժամանակը ապրիլի կեսերն են, կախված եղանակից։


== Այցելուներ ==
Շատ հարգարժան մարդիկ են այցելել Կյոկենհոֆ։ Հովանավորը Ջուլիանա թագուհին էր։ Նրա դուստրերը՝ Բեատրիքսը, Իրենը և Մարգարիտը 1950 թվականին առաջին այցելուներն էին։ Կինոռեժիսոր Փրինս Բեռնարդն այնտեղ նկարահանել է շատ եզակի ֆիլմեր։ Այլ հոլանդական թագավորական ընտանիքները նույնպես այցելել են Կյոկենհոֆ։ 2001 թվականին արքայազն Վիլյամ Ալեքսանդրը և նրա ընկերուհի՝ Մաքսիման նույնպես այցելեցին պարտեզը։


== Ծանոթագրություններ ==


== Աղբյուրներ ==
Keukenhof - Official Website of Keukenhof Park
Keukenhof Gardens Creative Commons Photo Slideshow
Keukenhof Gardens Tours and Photos
Keukenhof Christmas Fair Archived 2013-02-22 at Archive.is - Official Website of Keukenhof Christmas Fair
Ալկալա դե Էնարեսի արքեպիսկոպոսական պալատ

Ալկալա դե Էնարեսի արքեպիսկոպոսական պալատ (իսպ.՝ Palacio arzobispal de Alcalá de Henares), պալատ-բերդ Ալկալա դե Էնարես քաղաքում, Իսպանիա։ 1931 թվականին ճանաչվել է որպես Իսպանիայի պատմամշակութային հուշարձան։
Կառուցվել է 1209 թվականին որպես բերդ արքեպիսկոպոս Ռոդրիգո Խիմենես դե Ռադայի կողմից (1209-1247)։ Բերդը Տոլեդոյի արքեպիսկոպոսների ժամանակավոր նստավայրն էր․ այստեղից էլ առաջացել է անունը։ Մի քանի անգամ շենքը հրդեհվել է, ավերվել և վերակառուցվել։

		


== Պատմական անձինք ==


=== Ծնվածներ ===
Կատալինա դե Արագոն (1485-1536)
Ֆերնանդո I (1503-1564)


=== Մահացածներ ===
Խուան I (1358-1390)
Սանչո դե Ռոխաս (1372-1422)
Խուան Մարտինես Կոնտրերաս (?-1434)
Ալֆոնսո Կարիլյո դե Ակունյա (1410-1482)
Ալոնսո դե Ֆոնսեկա ի Ուլյոա (1475-1534)
Գարսիա Լոայսա ի Խիրոն (1534-1599)


=== Բնակիչներ ===
1991 թվականի հուլիսի 23-ից այստեղ են բնակվել տեղի թեմի 3 եպիսկոպոսները։

Մանուել Ուրենյա (1991-1999)
Խեսուս Կատալա Իբանյես (1999-2008)
Խուան Անտոնիո Ռեիգ Պլա (2009 թվականից)


== Տես նաև ==
Ալկալա դե Էնարեսի տաճար


== Ծանոթագրություններ ==


== Արտաքին հղումներ ==
Ալկալա դե Էնարեսի եպիսկոպոսարանը Archived 2020-04-12 at the Wayback Machine.
Ի (գետ)

Անվան այլ կիրառումների համար տե՛ս՝ Ի (այլ կիրառումներ)Ի (ռուս.՝ Ы), գետ Ռուսաստանում, հոսում է Կոմի Հանրապետությունում, Արխանգելսկի մարզում։ Գետի երկարությունը 48 կմ է։
Գետը հոսում է արևելյան ուղղությամբ։ Սկիզբ է առնում Վերխնետոեմսկի շրջանի ճահճային տարածքներից, ջրբաժան գետեր՝ Պինգա և Մեզեն, թափվում է Վաշկա գետ (Մեզենի վտակ)։ Խոշոր վտակներ՝ Ռոչվոժ, Սոտչեմպելենել, Միկետեսյոլ, Միտտես։


== Վտակներ (գետաբերանից, կմ) ==
6 կմ. Միտկոս գետ
35 կմ. անանուն գետ


== Տես նաև ==
Դ (գետ)
Յու (գետ)


== Ծանոթագրություններ ==
Ստարոմուսինո (գյուղ, Կարմասկալինսկի շրջան)

Անվան այլ կիրառումների համար տե՛ս՝ ՍտարոմուսինոՍտարոմուսինո (ռուս.՝ Старомусино, բաշկիրերեն՝ Иҫке Муса), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 555 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հողածածկում

Հողածածկում, հողարկում, սակավ բերրի հողահանդակները բարելավելու նպատակով հողի բերրի շերտերի կամ հնարավոր բերրիությամբ ապարների հանման, տեղափոխման և այդ հողահանդակներում սփռման աշխատանքների համալիր։ 


== Կիրառում ==
Հողածածկումը կիրառվում է նաև վերակուլտիվացման՝ հողերի բերրիության վերականգնման և շրջակա բնական միջավայրի պայմանների բարելավման նպատակով։ Հողածածկման եղանակով բարելավում են 

թեթև պոդզոլային
աղուտ և այլ սակավաբերրի հողերը՝ դրանց մակերևույթին հողի բերրի զանգված, հանքային պարարտանյութերով հարստացված ջրաբերուկներ լցնելով։Արդյունքում պարարտացվում է հողը, բարելավվում ջրաֆիզիոլոգիական հատկությունները։ Հողածածկում առավել արդյունավետ է աղուտները բարելավելիս, դրանց մակերևույթը ծածկում են 10-15 սմ հաստության սևահողի կամ հումուսացվածայլ հողերի շերտով։ Այդ շերտը պահպանվում է հողի մշակման անշրջում եղանակի դեպքում։
Հողածածկումը գոմաղբի, գիպսի և կրի ներմուծման հետ համակցելիս արագանում են աղուտների բերրիության վերականգնման շարժընթացները։ Երբեմն կիրառում են պարբերական հողածածկում՝ բերրի հողի ավելի փոքր՝ 1-2 սմ շերտով և հերկումով։
Շացկի շրջան (այլ կիրառումներ)

Շացկի շրջան, կարող է վերաբերել՝

Շացկի շրջան - մունիցիպալ շրջան Ռուսաստանի Դաշնության Ռյազանի մարզում
Շացկի շրջան - շրջան Ուկրաինայի Վոլինի մարզում